Маңғыстау облысының шекарасы өзгерді
"Маңғыстау облысының шекарасы өзгерді" | "https://abai.kz/post/183612"
TITLE: Маңғыстау облысының шекарасы өзгерді
URL: https://abai.kz/post/183612
META: "Маңғыстау облысының шекарасы өзгерді" | "https://abai.kz/post/183612"
DATE: 23.05.2024
AUTHOR(s): Abai.kz
TOTAL WORDS: 171
TEXT: Қазақстан Республикасы Үкіметінің 2024 жылғы 17 мамырдағы қаулысымен Маңғыстау облысының шекарасы өзгертілді, деп хабарлайды Abai.kz тілшісі Zakon.kz -ке сілтеме жасап. "Маңғыстау облысының шекарасы Қазақстан Республикасының Каспий теңізіндегі аумақтық суларының (теңізінің) ені мен аумақтық сулардың сыртқы шегін өлшеуге арналған негіздік сызықтар арасындағы жерлерді ( 1 638 837,5075 га) Маңғыстау облысының аумағына қосу жолымен өзгертілсін", – делінген құжатта. Ендігі жерде Маңғыстау облысының шекарасына енгізілетін өзгерістер төмендегідей сипат алады: Маңғыстау облысының солтүстік шекарасы Атырау облысының әкімшілік бағынысындағы аумақтардың қолданыстағы шекаралары бойынша өтеді; Солтүстік-Шығыс шекара Ақтөбе облысының әкімшілік бағыныстағы аумақтарының қолданыстағы шекаралары бойынша өтеді; Оңтүстік шекара Қазақстан-Түрікмен мемлекеттік шекарасы бойынша өтеді; Оңтүстік-шығыс шекара қазақстан-өзбек мемлекеттік шекарасы бойынша өтеді; Батыс шекара Каспий теңізіндегі Қазақстан Республикасының аумақтық суларының (теңізінің) сыртқы шегі бойынша өтеді. Маңғыстау облысындағы аумақтық сулар (теңіз) ені бойынша облыс шекарасынан бастап бастапқы сызыққа дейінгі аумақ төмендегідей: Ақтау қаласы бойынша 87171,2282 гектар; Бейнеу ауданы бойынша 81805,1200 гектар; Қарақия ауданы бойынша 513287,6044 гектар; Маңғыстау ауданы бойынша 150105,7313 гектар; Мұнайлы ауданы бойынша 49808,5611 гектар; Түпқараған ауданы бойынша 756659,2625 гектар. Қаулы 2024 жылғы 2 маусымнан бастап қолданысқа енеді. Abai.kz
